Política L’Assemblea d’electes de la CUP proposa dissoldre la BRIMO i internacionalitzar el conflicte En torn a 280 càrrecs cupaires, junters, d'ERC, Comuns i Independents es reuneixen a les Cotxeres de Sants









Primera iniciativa de partit per entomar el conflicte obert per la sentència del procés. L’Assemblea de Càrrecs Electes convocada per la CUP aquest vespre a les Cotxeres de Sants de Barcelona ha aplegat uns 280 assistents. Entre els punts de debat i votació la retirada de les forces policials espanyoles, destaca la petició de dissoldre la BRIMO, així com la creació d’una Taula Internacional per l’Amnistia, les Llibertats i d’Autodeterminació de Catalunya.

El debat és intents entre els 96 electes cupaires i 181 de JxCAT, ERC, Comuns i Independents. La base de la discussió política ha estat un document, al que ha tingut accés El Món, que estableix com a marc la “profunda preocupació per l’ofensiva antidemocràtica de l’Estat espanyol”. En aquest sentit, argüeixen les darreres detencions, l’operació Judes contra els CDR, així com la condemna per la sentència del procés o el cas Alsasua.

Davant aquesta situació, estableixen tres punts d’actuació amb diversos objectius. En un primer terme, criden a als càrrecs electes de tots els Països Catalans a assolir quatre fites. En primer terme, la retirada dels cossos policials i militars espanyols i la dissolució de la Brigada Mòbil dels Mossos d’Esquadra.En segon terme, l’amnistia a tots els represaliats. En tercer terme, aixecar les lleis suspeses pel Tribunal Constitucional.I en darrer lloc, “el reconeixement, concreció i l’exercici del dret a l’autodeterminació”.

Un segon punt estableix la la creació d’una Taula Internacional per l’Amnistia, les Llibertats i d’Autodeterminació de Catalunya. En aquesta mesa, demanen la participació de càrrecs de l’Estat francés, espanyol i de la resta de la comunitat internacions. I un tercer punt, reclama una “mobilització permanent i continuada”, en favor d’una “sortida justa i democràtica”.